Greek Legal Document

Category: 286

Content:
11. ΑΝΑΓΚ.ΝΟΜΟΣ υπ’ αριθ. 1792 της 23/25 Απρ. 1951 Περί μισθολογικής διαβαθμίσεως κατηγοριών τινων του ιδιωτικού προσωπικού της Β.Α. και υπερωριακής εργασίας του υπαλληλικού τοιούτου του Κ.Ε.Α. Άρθρ.1.-1-2.(Αντικαθίστανται αι δύο πρώται παράγραφοι και το υπό στοιχείον Ι κεφάλαιον του άρθρ. 3 Α.Ν. 1846/1939). 3.Τα εν παραγρ. ΙΙ επιδόματα του Διοικητικού Προσωπικού καταργούνται. 4.Η τελευταία παράγραφος του άρθρ. 3 του Ν. 1846/1939 καταργείται. Άρθρ.2.-(Αντικαθίσταται η παρ. 6 του άρθρ. 34 Α.Ν. 601/1937 περί Σχολών Αεροπορίας). Άρθρ.3.-Ιδιωτικόν Προσωπικόν της Β. Αεροπορίας προσληφθέν και υπηρετούν κατά την ισχύν του παρόντος δυνάμει του άρθρ. 126 του Ν. 5121/1931 «περί οργανισμού της Β. Αεροπορίας», λαμβάνει από 1ης Απρ. 1951 κατ’ ειδικότητας, τας ακολούθους μηνιαίας αποδοχάς. 1.Τυπογράφος προϊστάμενος του Τυπογραφείου της Β. Αεροπορίας έχων τουλάχιστον δεκαπενταετή συνολικήν υπηρεσίαν λαμβάνει βασικόν μισθόν Τμηματάρχου Α΄. 2.Ράπται, Υποδηματοποιοί, Κουρείς, Μάγειροι, έ- χοντες: α)Δεκαπενταετή τουλάχιστον συνολικήν υπηρεσίαν λαμβάνουσιν ως βασικόν μισθόν δρχ. 1.000.000. β)Δεκατριετή τουλάχιστον συνολικήν υπηρεσίαν λαμβάνουσιν ως βασικόν μισθόν δρχ. 875.000. 3.Αδελφαί Νοσοκόμοι ανεξαρτήτως χρόνου υπηρεσίας λαμβάνουσιν ως βασικόν μισθόν δρχ. 600.000. Άρθρ.4.-Επιτρέπεται όπως, δια κοινών αποφάσεων των Υπουργών Οικονομικών και Εθνικής Αμύνης, συγκροτώνται υπηρεσιακά συνεργεία εκ μονίμων και επί συμβάσει υπαλλήλων του Κρατικού Εργοστασίου Αεροπλάνων (Κ.Ε.Α.), εργαζομένων πέραν των κεκανονισμένων ωρών εργασίας, εφ’ όσον ειδικαί υπηρεσιακαί ανάγκαι το επιβάλλουσιν.       Σελ. 70 Δια των εν τη προηγουμένη παραγράφω αναφερομένων αποφάσεων βεβαιουσών την ύπαρξιν των ειδικών υπηρεσιακών αναγκών, ορίζεται ο αριθμός των κατ’ ανώτατον όριον συμμετεχόντων εις τα συνεργεία υπαλλήλων, ο χρόνος αφ’ ης άρχεται η υπερωριακή εργασία, το ανώτατον όριον της ημερησίας ή μηνιαίας υπερωριακής τοιαύτης και η παρεχομένη αποζημίωσις. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε εις την Βουλήν προς κύρωσιν άμα τη επαναλήψει των εργασιών αυτής.